Publication: Magyar Közlöny
Issue: MK-1999-82 (Year: 1999, Number: 82)
Era: 1990-2004
Section: a 15/1999. (IX. 15.) NKÖM rendelethez
Paragraph Index: 1055

3. Gyakorlati követelmények Ismereteit tudja alkalmazni az alábbiakban: — az érvényben lévő műemléki és műszaki szabályozások, minősítő vizsgálatok alapján a kivitelezésre vonatkozó tervek, költségvetések, műleírások, védőbevonati és egyéb restaurálási műszaki leírások, fényképek, rajzok, technikai és technológiai utasítások szerint a munka menetének megtervezése és folyamatos dokumentálása rajzzal, fényképpel, — szerszámok, gépek, segédeszközök kiválasztása, használata, karbantartása, — anyagok, segédanyagok, szerszámok, segédeszközök kiválasztása, anyagszükséglet meghatározása, kiszámítása, anyagok tárolása és védelme, kibontott, újra hasznosítható anyagok ideiglenes tárolása és védelme, 1999/82. szám — a jellegzetes hibák felismerése, a munka minőségének megítéléséhez szükséges mérőműszerek használata, — szakrajzok olvasása, rajzi vázlatok készítése, rajzi mintavétel, — balesetek megelőzése, munka-, egészségvédelem feladatainak ellátása és a környezetvédelmi szempontok érvényre juttatása. Kő és/vagy falazott, öntött stb. épületszerkezeteknél: — tudja a konzerválási, kiegészítési, állagmegóvási munkákat elvégezni ráfalazással, falkorona kialakítással, — tudja a kő-, tégla-, vegyes, öntött, vert, rakott technológiával készült falazatokat korhű anyagokkal és kivitelezéssel kiegészíteni, pótolni, megerősíteni, újrafalazni, — tudjon a vakolóhabarcsból profilokat kihúzással készíteni, — tudja a boltozásokat falazási technológiával készíteni. Faszerkezeteknél: — tudja ellátni a kártevőirtási és a konzerválási feladatokat (bevonat, merevítés, impregnálás stb.), — tudja a faszerkezeteket korhű anyagokkal és technológiákkal, hagyományos kötésmódok alkalmazásával, illetve kellő mértékű eltérést biztosító módszerek és vizuális megoldások segítségével kiegészíteni, pótolni, megerősíteni, újraépíteni. IV. A szakképesítés vizsgáztatási követelményei

Source: https://magyarkozlony.hu/hivatalos-lapok/e045ccac4793d0dff6af0a3ee061016faa050af5/dokumentumok/959ee26d4cdceef1248693e3ba581a07b54ec3ff/letoltes